**INFORMATION FRA BORNHOLMS HØJSKOLE**

**ANKOMST**

Du kan bestille billet hos:

<https://www.kombardoexpressen.dk/>

Husk ID ved indrejse i Sverige:

Du skal fremvise et gyldigt kørekort, et pas eller et nationalt ID-kort. Bemærk, at det er den rejsende, der er ansvarlig for at bevise sit statsborgerskab.

Vi anbefaler at du tager med den busafgang som kører fra København 16.30 (færgeafgang Ystad kl. 18.30), og ankommer til Rønne kl. 19.50. Ved at anvende denne færgeafgang, garanterer Højskolen at der holder en bus i Rønne – som kører dig direkte til Højskolen. Denne bus er gratis, og er fra Aakirkeby Selskabs- og Turistkørsel.

Hvis du ankommer med **Kombardobussen Shuttle**, skal du gå til venstre , forbi terminalbygningen mod den store busholdeplads på havnen ved fyret ”Kongen”, der vil Aakirkeby Turist og selskabskørsel (lyseblå bus) hente dig. Ankommer du med Kombardobussen der kører med ombord, bliver du sat af hvor vi henter dig. Du hentes ca. 20.00. Er færgen forsinket har afhenterbussen fået besked så hen venter.

Ved ankomsten til Højskolen kl. ca. 20.30, vil du blive indkvarteret, og vi mødes i spisesalen til velkomst, kaffe og ostemad fra kl. 21.00. Du skal derfor sørge for at have spist aftensmad inden ankomsten til Højskolen. Hvis du kører selv kan du komme ind på skolen fra kl. 17. Der er kaffe og te i spisesalen. Bemærk at der på ankomstdagen ikke bliver serveret aftensmad.

**AFREJSE**

Om lørdagen er der morgenmad fra kl. 08.00. Du skal have forladt værelset inden kl. 09.00. Sengetøj og håndklæder bedes lagt i burene i forhallen/mellemgangen og nøglen til værelset bedes sat i døren. Det betyder at du har mulighed for at vælge afgangen fra Rønne kl. 10.15. Bussen kl. 09.15 til Rønne er gratis.

**PRAKTISKE INFORMATIONER**

Der er dyne og pude på værelserne. Der ligger en pakke med sengetøj og 1 stk. håndklæde og et stk. badehåndklæde pr. kursist på værelset. Hvis du ønsker flere håndklæder kan disse lejes ekstra for kr. 30,- pr. stk. – eller du kan vælge at medbringe hjemmefra. Der er ikke føntørrer på værelserne.

Højskolen kan lave vegetarretter hvis dette ønskes, eller hvis der er kursister som har glutenallergi. Dette bedes anført ved tilmeldingen. I tilfælde med svære allergier, har Højskolen ikke mulighed for at tilrette måltiderne yderligere.

Skolen råder over 8 cykler der kan lånes på dagsbasis.

**Fortrydelse og afbud ved Korte Kurser**

Tilmeldingsgebyret er bindende og refunderes ikke ved afbud. Ved afbud senest 8 uger før kursusstart kan selve værelsesprisen refunderes. Ved afbud senere gives ingen refusion.